Leapmotor B10 – elektrisk SUV til under 200.000 kroner

Hvis du troede, at elbiler i SUV-klassen automatisk betyder en halv million på slutsedlen, så kan du godt tro om igen. Kinesiske Leapmotor – der nu sælges i Danmark via Wismo – lancerer Leapmotor B10, en fuldvoksen elbil med plads, udstyr og rækkevidde nok til hverdagen, men til en pris, der får konkurrenterne til at ligne overpris.

Den nye B10 begynder ved 199.990 kroner og fås i to varianter, der begge har baghjulstræk og klarer 0-100 km/t på 8 sekunder:

Life – med 56,2 kWh batteri, 361 kilometer rækkevidde og 218 hk (199.990 kroner).

Design – med 67,1 kWh, 434 kilometer rækkevidde og ekstra komfortudstyr (229.990 kroner).

Leapmotor B10 måler sig med de klassiske mellemstore SUV’er, men prismæssigt konkurrerer den med langt mindre elbiler. Bagagerummet sluger 525 liter, og bagsædet byder på rigelig benplads – også til voksne. Panoramaglastaget sørger for et lyst kabinemiljø, mens en 14,6-tommer touchskærm med dansk brugerflade styrer alt fra klimaanlæg til navigation og Spotify.

Allerede i basisudgaven får du varmepumpe, trådløs opladning, 360-graders kamera, syv airbags og hele 17 assistentsystemer som standard. Design-udgaven tilføjer ventilerede sæder, ratvarme, elektrisk bagklap og 64-farvet ambientebelysning – alt sammen udstyr, man normalt skal betale dyrt for.

Europæisk tilpasset – og klar til traileren

Leapmotor B10 er udviklet til europæiske forhold og får OTA-opdateringer, så softwaren holdes frisk over tid. Den kan desuden udstyres med anhængertræk og må trække op til 750 kilo. Bilen får Danmarkspremiere den 17. november 2025, og med sin aggressive prisstrategi lægger Leapmotor ikke skjul på ambitionen:

“B10 skal være hele Danmarks nye elbil,” lyder det fra Wismo.

Leapmotor B10 – elektrisk SUV til under 200.000 kroner